L'Alcaldessa d'Alaquàs insta al Conseller de Sanitat a rependre els contactes per a la construcció del Centre Auxiliar de Salut d'Alaquàs
10/01/2012

# L'Alcaldessa d'Alaquàs insta al Conseller de Sanitat a rependre els contactes per a la construcció del Centre Auxiliar de Salut d'Alaquàs

*   10/01/2012
*   [Imprimir](#)
*   Compartir
*    https://www.alaquas.org/documento.asp?id\_do=13044

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13044%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20insta%20al%20Conseller%20de%20Sanitat%20a%20rependre%20els%20contactes%20per%20a%20la%20construcci%C3%B3%20del%20Centre%20Auxiliar%20de%20Salut%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13044/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13044/10012012reunio_conselleria_sanitat_Form_4.jpg)](https://www.alaquas.org/ficheros/documentos/2012/2/13044/10012012reunio_conselleria_sanitat_Form_10.jpg "<a href='https://www.alaquas.org/ficheros/documentos/2012/2/13044/10012012reunio_conselleria_sanitat_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs insta al Conseller de Sanitat a rependre els contactes per a la construcció del Centre Auxiliar de Salut d'Alaquàs</a>")

Elvira García Campos envia un escrit al Conseller de Sanitat per conèixer, d'acord amb el compromís adquirit, la planificació de la Conselleria de Sanitat per a la posada en marxa del Centre Auxiliar de Salut d'Alaquàs

L'alcaldessa d'Alaquàs ha remès un nou escrit al Conseller de Sanitat, Luis Rosado Bretón, per conèixer, d'acord amb el compromís adquirit en les trobades mantingudes al llarg del passat any, la planificació de la Conselleria de Sanitat per a la posada en marxa del Centre Auxiliar de Salut d'Alaquàs.

Una vegada aprovats els pressupostos de la Generalitat Valenciana per a l'any 2012, la primera edil s'ha dirigit una vegada més al responsable en Sanitat per conèixer l'estat en què es troba la construcció del Centre Auxiliar de Salut i sol·licitar-li informació precisa i concreta per a l'inici dels tràmits de construcció.

L'alcaldessa d'Alaquàs ha recordat el compromís adquirit el passat mes d'octubre en la reunió a la qual la primera edil va assistir acompanyada per la Plataforma per la Sanitat Pública d'Alaquàs i pels representants dels partits polítics que conformen la Corporació Municipal, i en la qual el màxim responsable de Sanitat va anunciar públicament el seu compromís d'iniciar els tràmits de construcció del nou centre de salut previst per als pressupostos de 2012.  
  
Tant la primera edil com els representants de la Plataforma per la Sanitat Pública d'Alaquàs ha recordat una vegada més la seua intenció de mantenir-se vigilant perquè es compleixen els acords i no es demore per més temps la construcció d'aquest centre de salut.